Efstathios Aloneftis

Efstathios «Stathis» Aloneftis (gresk: Ευστάθιος «Στάθης» Αλωνεύτης, født 29. mars 1983 i Lakatamia i Nikosia) er en kypriotisk fotballspiller som spiller på midtbanen (ving) for APOEL. Han har tidligere spilt for klubbene Omonia, Larissa og tyske Energie Cottbus. Aloneftis har spilt over 50 landskamper for  siden debuten i 2005.

 Klubbkarriere 
Aloneftis startet sin fotballkarriere hos AC Omonia, hvor han fikk sin seniordebut i førstelagstroppen under 2000/2001-sesongen. Frem til sommeren 2005 spilte han 71 seriekamper for klubben og scoret 18 mål, og var med på å vinne den kypriotiske supercupen LTV Super Cup (2001), serien (2003) og den kypriotiske fotballcupen (2005). Den 22. juni 2005 meldte han overgang til den greske klubben Larissa.Sports.in.gr – Διετές συμβόλαιο με την Λάρισα υπέγραψε ο Στάθης Αλωνεύτης (Publisert 22. juni 2005, besøkt 25. desember 2013) Han etablerte seg raskt på førstelaget, og under 2006/2007-sesongen var han med på å spille laget frem til finalen av den greske fotballcupen, hvor Larissa slo Panathinaikos 2–1.Sports.in.gr – Με Κόζλεϊ και Αντσουέ έκανε... σούζα το αλογάκι και πήρε το τρόπαιο από τον Παναθηναϊκό    (Pubisert 5. mai 2007, besøkt 25. desember 2013)

Den 31. mai 2007 ble Aloneftis Bosmannspiller og valgte å skrive under på en kontrakt med den tyske klubben Energie Cottbus på en fri overgang.UEFA.com – Cottbus make multinational signings (Publisert 1. juni 2007, besøkt 25. desember 2013) Han spilte kun én sesong i klubben og fikk med seg 12 seriekamper i Bundesligaen i 2007/2008-sesongen før han i juni 2008 returnerte til Omonia og skrev under på en femårskontrakt.UEFA.com – Aloneftis to spearhead Omonia revival (Publisert 18. juli 2008, besøkt 25. desember 2013) I sin andre periode i klubben var han en sentral del av laget som vant seriemesterskapet i 2010, to cupmesterskap (2011 og 2012) samt supercupmesterskapet i 2010.

Den 1. juni 2012 ble Aloneftis og Omonia enige om å avslutte kontraktforholdetSigmalive.com – Ομόνοια: Και τυπικά παρελθόν ο Αλωνεύτης    (Av Andreas Violaris. Publisert 1. juni 2012, besøkt 25. desember 2013), og kun en uke etterpå skrev han under på en treårskontrakt med serierivalen APOEL. I sin første sesong var han med på å hjelpe klubben til å vinne seriemesterskapet for 2012/2013-sesongen.

 Landslagskarriere 
Aloneftis fikk sin landslagsdebut for  i en VM-kvalifiseringskamp mot  den 30. mars 2005, en kamp som endte 0–1.FIFA.com – 2006 FIFA World Cup Germany Preliminaries, Match report: Switzerland - Cyprus  (Besøkt 25. desember 2013) Hans første mål for Kypros kom i returoppgjøret i samme kvalifisering mot Sveits den 7. september samme år.FIFA.com – 2006 FIFA World Cup Germany Preliminaries, Match report: Cyprus - Switzerland (Besøkt 25. desember 2013) Siden debuten har han deltatt på landslaget under flere kvalifiseringer til både europamesterskap og verdensmesterskap. 

 Meritter 
AC Omonia
 Marfin Laiki League (2): 2002/2003, 2009/2010
 Den kypriotiske fotballcupen (3): 2004/2005, 2010/2011, 2011/2012
 LTV Super Cup (2): 2003, 2010

Larissa
 Den greske fotballcupen (1): 2006/2007

APOEL
 Marfin Laiki League (1): 2012/2013
 LTV Super Cup (1): 2013

 Referanser 

 Eksterne lenker 


Kategori:Kypriotiske fotballspillere
Kategori:Fotballspillere for AC Omonia
Kategori:Fotballspillere for AE Larisa
Kategori:Fotballspillere for FC Energie Cottbus
Kategori:Fotballspillere for APOEL
Kategori:Personer fra distriktet Nikosia
Kategori:Fødsler i 1983